Addressing the conclave, Director General of CSE Sunita Narain said: Food is linked to nutrition, nature and livelihoods.
সন্মিলন মুকলি কৰি চি এছ ইৰ সঞ্চালকপ্রধান সুনীতা নাৰায়ণে কয়– ‘খাদ্যৰ সৈতে পুষ্টি, প্রকৃতি আৰু জীৱিকাৰ প্রশ্ন জড়িত হৈ আছে৷ আমাক এক কঠোৰ নীতিৰ আৱশ্যক, যাতে আমি ৰাসায়নিক পদার্থৰ লগতে আমাৰ খাদ্যৰ ওপৰত কীটনাশক আৰু এণ্টিবায়’টিকৰ প্রৱেশ ৰোধ কৰিব পাৰোঁ আৰু নিজকে অতি বেছি পৰিমাণে চর্বি, শর্কৰা আৰু নিমখৰ পৰা নিৰাপদে ৰাখিব পাৰোঁ৷’ আধুনিকতাৰ লগে লগে আমাৰ নগৰীয়া পাকঘৰবোৰলৈ অহা পৰিৱর্তনসমূহৰ বিষয়ে উল্লেখ কৰি তেওঁ কয় যে আধুনিক জীৱনৰ ব্যস্ততা আৰু মহিলাসকলে চাকৰি কৰাৰ অজুহাতত বিশেষকৈ নগৰৰ পাকঘৰবোৰ বজাৰত সহজতে উপলব্ধ অত্যধিক চর্বি, শর্কৰা, নিমখেৰে সমৃদ্ধ আৰু ইতিমধ্যেই তৈয়াৰ হৈ পেকেটত সোমাই থকা খাদ্যৰে ভৰি পৰিছে, যিটো দেশৰ মানুহৰ স্বাস্থ্যৰ বাবে ভয়ানক৷ এই সন্দর্ভত প্রচলিত কিছুমান মৌখিক িবৱৰণী সলনি ক ৰাৰ সময় আহি পৰিছে বুুলিও তেওঁ উল্লেখ কৰে৷ উদাহৰণস্বৰূপে নাৰীবাদীসকলে প্রায়েই কয়– ‘নাৰীয়ে পাকঘৰৰ পৰা ওলাই আহি কাম কৰিব লাগে৷’ কিন্তু পৰিৱর্তিত পৰিৱেশত নাৰীয়ে কাম কৰাৰ পক্ষে মত পোষণ কৰাৰ সমান্তৰালভাৱে ‘পুৰুষেও নাৰীৰ দৰেই ৰন্ধা-বঢ়া কৰা উচিত’ বুলিও কোৱাৰ সময় আহি পৰিছে৷ তেওঁ কয় যে পুৰুষে ৰন্ধা-বঢ়াৰ কামটোত ঘৰৰ নাৰীগৰাকীক সহায়ৰ হাত আগবঢ়ালে পাকঘৰলৈ বজাৰৰ তৈয়াৰী খাদ্য অবাধে সোমাই আহি পৰিয়ালৰ স্বাস্থ্য অপকাৰ হ’ব পৰা পৰিস্থিতিৰ বহু পৰিমাণে অৱসান হ’ব৷ বহুক্ষেত্রত পুৰুষ এজনে ৰন্ধা- বঢ়া কৰাৰ কামটো বেয়া নাপালেও আমাৰ প্রচলিত মৌখিক বিৱৰণীত পাকঘৰৰ কাম কেৱল মহিলাৰ বাবেই বুলি বিবেচিত হৈ থকাৰ বাবেই পুৰুষে হাতত সময় থাকিলেও পাকঘৰলৈ নোসোমায়৷ আকৌ নগৰ এলেকাৰ বহুতো কর্মৰত নাৰীয়ে আজিকালি পাকঘৰৰ কাম কৰাটোক হেয় বুলি বিবেচনা কৰে৷ ফলত গোটেই পৰিয়ালটো পুষ্টিকৰ আৰু সুষম খাদ্য গ্রহণৰ পৰা বঞ্চিত হয়৷